Politiet blev kontaktet af en beboer i Skiveren, og han kunne berette, at der blev skudt i den nærliggende Tversted Klitplantage. Anmelderen troede, der foregik krybskytteri. En patrulje blev sendt til stedet. I stedet for krybskytter stødte patruljen på mænd i camouflageuniformer, der viste sig at være jægersoldater på øvelse. Politifolkene talte med øvelseslederen, som kunne fortælle, at politiet var blevet adviseret om øvelsen for fire uger siden. Derefter indledte politiet et velordnet tilbagetog fra den militære slagmark, skriver nordjyske.dk.

Opsummering:
Skyderi i nærheden af Tversted Klitplantage fik natten til torsdag politiet til at rykke ud. Politifolkene stod snart ansigt til ansigt med jægersoldater på øvelse, skriver nordjyske.dk.